Brumas
Brumas (angl. Broome) – miestas šiaurės vakarų Australijoje, Vakarų Australijos valstijoje, Kimberlio krašte, Dampyro Žemėje. Įsikūręs 1681 km į šiaurės rytus nuo Perto, Indijos vandenyno pakrantėje. Praeina Australijos žiedinis greitkelis, yra tarptautinis oro uostas. Yra austrių ūkiai (perlų rinkimas), plėtojamas turizmas (smėlio paplūdimiai, fosilijų radavietės, žūklė). 2016 m. 21,4 % Brumo gyventojų buvo aborigenų kilmės.